BAGUIO CITY - Dagus a naiturong iti pagagasan dagiti nadangran a biktima ti panagkarambola ti tallo a lugan sadiay Km3, Balili La Trinidad, Benguet idi rabii.
Maibasar iti report, dua a taxi ken maysa a kotse dagiti nagbibinangga iti nasao a lugar.
Nabigbig dagiti biktima nga agkakabagian a nakalugan iti kotse nga addaan iti plaka a DTK 187 a da Darwin Badival Arellano, Maribel Arellano, Sexter Arellano, Maricel Arellano, May Arellano, Mary Rose Bala-oy, Susan Bala-oy ken ti driver ti lugan a ni Cyril Thomas Vallejo Valle a bin-ig a residente ti La Trinidad, Benguet.
Nabigbig met dagiti driver ti Taxi a da Lito Diclas, 32-anyos ken residente ti KM4, Balili La Trinidad, Benguet ken ni Drilon Christopher Balingit Torao, 38-anyos ken residente ti Trancoville, Baguio City.
Iti inisyal nga imbestigasyon, agturong ditoy Baguio City ti kotse idi killaat a dinungpar daytoy ti maysa a taxi nga imanmaneho ni Diclas isut gapuna a napukawan daytoy iti kontrol.
Tumilapon iti bangir a linya ti kalsada ti nasao a kotse a nangitunda iti panangdungpar ditoy ti maysa pay a taxi.
Iti agdama ket imimbestigaran dagiti otoridad ti nasao nga aksidente.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn